Beszámoló matematika alapszakos gólyatáborról

A gólyatábort 2006. augusztus 15-19 között tartottuk Bodajkon a Falutáborban. 15-én mintegy 35 szervezővel a tábort gólyatábornak megfelelő állapotra hoztuk, elkészítettük azokat a dolgokat, amelyekre a tábor folyamán szükségünk volt. Idén sajnos nem jelentkezett rekordmennyiségű gólya a táborba, viszont az eddigieknél sokkal több felsőbbéves és szervező volt jelen az eseményen, végül 96 gólya, 43 szervező, 41 felsőbbéves, 1 tanár (Vízvári Béla) és 2 VIP személy (Forgó Melinda, EHÖK elnök, és Páli István TÁTK HÖK elnök) volt lenn több-kevesebb ideig. A gólyatábor programja a több éve szokásos volt. Az első napon a leutazást követő ismerkedési játékok voltak, majd az esti vetélkedőt tartottuk meg. A második nap kiránduláson mutathatták be tudásukat az elsőévesek, s a tábor területén zajlott este az éjszakai túra. Harmadnap az előadások voltak, délután sportprogram, majd este a Miss Matematics vetélkedő, ismét rekordlétszámú indulóval. Utolsó nap a bigyóárverés volt, és a prímszámháború.

A gólyatábor költségvetése az alábbi táblázat ellenére nagyon labilis volt. A kellékekre idén lényegesen többet költöttünk, mint tavaly, és a tervezettnél is lényegesen többet költöttünk, ebből adódott az a félelmünk, hogy a tábor végére nem marad pénzünk. Végül nem így lett, ez viszont csak a szerencsének köszönhető.

A részletek az alábbi táblázatban olvashatóak

kiadás	 	 	bevétel	 	
szállás	661500	számla	szervezők	547000	
kaja	552500	átvételi	felsőbbévesek	293300	
póló	178525	papír	gólyák	739000	
bögre	73100	papír	támogatás	300000	
utazás	92666	jegyek	 	 	
tesco	90506	számla	 	 	
auchan	40391	számla	 	 	
szlovákia	38872	blokk	 	 	
média	30000	papír	 	 	
serleg	4980	számla	 	 	
kellékek	26860	számla	 	 	
benzin	35000	számla	 	 	
közbor	33800	papír	 	 	
rongálás	2000	papír	 	 	
karszalag	7500	papír	 	 	
előkészület	9777	számla	 	 	
 	1877977	 	 	1879300	

Kérem, fogadjátok el az elszámolást.

Németh András, Magyar Róbert, Palkó Tamás